**Zápisnica zo zasadnutia predsedníctva SAŠŠ**

**Miesto:**Chata Limba na Skalke pri Kremnici, 27.8.2011

**Prítomní:** M.Majzlík,E.Murková,J.Ucháľ,D.Beníček,P.Dobrý,J.Daník

**Ospravedlnení**:A.Javorka,J.Argajová,F.Schloser

**Prizvaní**:M.Dančíková,D.Iliťová

**Program:**

1.Otvorenie a privítanie

2.Slávnostný snem k 20.výročiu SAŠŠ, návrhy na ocenenie, program

3.Rôzne/návrhy na zmenu stanov a iné/

4.Diskusia

5.Návrhy na uznesenie, prijatie uznesenia

6.Záver

K bodu 1:

Zasadnutie otvoril a prítomných privítal predseda SAŠŠ M.Majzlík. Prítomných oboznámil s programom, ktorý bol hlasovaním následne schválený. Zapisovaním bol poverený J.Daník, overovateľom zápisnice bol určený J.Ucháľ. Zasadnutie je nahrávané na diktafón. Nikto nemal proti použitiu diktafónu výhrady.

**K bodu 2, 3, 4:**

Informá ciu a návrhy na zmeny v príprave slávnostného snemu k 20.výročiu SAŠŠ predniesol M.Majzlík.

a)za miesto konania snemu navrhol L.Mikuláš

b)termín konania snemu navrhol posunúť na koniec roka 2011 z dôvodu:

- publikácia k 20. Výročiu SAŠŠ nie je pripravená , pretože sa ani komisia nezišla a A.Javorka nepredložil materiály na schválenie

-zmenená smernica k oceňovaniu v SAŠŠ nie je schválená , treba ju dopracovať s konkretizovaním počtov a požiadaviek na ocenených a následne schváliť v P-SAŠŠ

-zmeny do Stanov SAŠŠ neboli upravené a konzultované s právnikom tak, aby mohli byť prejednané v P-SAŠŠ a predložené na schválenie delegátom snemu SAŠŠ

**Diskusia** k tomuto bodu potvrdila potrebu uvedené návrhy dopracovať a až po schválení v P-SAŠŠ predložiť na jednanie snemu.

J.Ucháľ vyjadril súhlas a uviedol potrebu menovite určiť zodpovednosť za plnenie návrhov a ich predloženie do P-SAŠŠ v smernici k oceňovaniu s uvedením max.počtu návrhov, určením za čo a v akom rozpätí rokov vykonávaných činnosť v SAŠŠ-do 10,do 15,do 20.Návrhy na ocenenie prejednať v P-SAŠŠ pred konaním snemu. Dal otázku, či vôbec chce A.Javorka uvedené materiály dorobiť a spolupracovaťs vedením SAŠŠ, keď sa nezúčastňuje aj zasadnutí P-SAŠŠ. Žiadal dopresniť aj kalendár SAŠŠ tak, aby bol akčný aj v skĺbení s návrhmi kalendára MŠSR

D.Beníček súhlasil s návrhmi a ich menovitým plnením zo strany štatutárov , členov komisií SAŠŠ a pracovníkov sekretariátu SAŠŠ s termínom do novembra 2011, aby bolo možné všetky návrhy prejednať a schváliť v P-SAŠŠ pred snemom, ktorý navrhol uskutočniť jednoznačne v roku 2011.Navrhol, aby M.Majzlík oslovil A.Javorku o dopracovanie a predloženie podkladov do kroniky urýchlene na SAŠŠ.Žiadal dopresniť návrhy na pohybové aktivity pre jednanie v KR SAŠŠ. Žiadal informácie o činnosti a spolupráci s KŠÚ pri organizovaní ŠŠS.

J.Daník súhlasil s návrhmi predloženými J.Ucháľom a D.Beníčkom s tým, že miesto konania snemu je potrebné v L.Mikuláši urýchlene odobriť osobne M.Majzlíkom.Tiež návrhy na zmeny v stanovách musia byť v súlade s legislatívou o čom by malo byť jasné svedectvo v právnej úprave návrhov.

E.Murková informovala o komisii, ktorá k materiálom sedela v Trnave, ale problém je v podkladoch, ktoré A.Javorka nepredložil, chýba kolektívna spolupráca pri ich tvorbe a dopracovaní. K oceňovaniu navrhuje realizovať už predložené návrhy zo strany J.Ucháľa a D.Beníčka

P.Dobrý súhlasil s uvedenými návrhmi a potrebou urýchlene ich realizovať. Návrhy na ich dopracovanie by mali členovia P-SAŠŠ a KR SAŠŠ zaslať na sekretariát SAŠŠ do 15.9.2011.

M.Dančíková informovala o dorábaní podkladov do kroniky, kde však chýbajú viaceré informácie.Ďalej informovala o projektoch predložených na MŠSR a IUVENTU. Informovala o príprave MŠSR na športové poukazy pre školy, ale aj problémoch v poznaní reality vo využívaní telocviční a športových zariadení škôl zo strany MŠSR.Ďalej informovala o príprave školenia rozhodcov florbalu na Skalke a predložila návrh na zakúpenie dataprojektoru na školiace činnosti v SAŠŠ. Informovala o stave príprav na oceňovanie v SAŠŠ- počte medajlí, diplomov. Informovala o spracovaní výsledkov súťaží v informačnom systéme. Tiež podala informáciu o príprave súťaží, dohôd s Nestle Orion, Jednotou a ďalšími pre ročník 2011-2012.Návrhy pre komisiu ženy a šport SOV.

D.Iliťová informovala o stave financií SAŠŠ na účtoch v bankách a záväzkoch zo strany MŠSR k SAŠŠ.

M.Majzlík doplnil návrhy ,informácie a odpovede, ktoré v diskusii vzniesli členovia P-SAŠŠ.Otázky členskej základne sa budú riešiť na nasledujúcom P-SAŠŠ.

**Uznesenie:**

1. **P-SAŠŠ berie na vedomie prednesené informácie k príprave slávnostného snemu SAŠŠ a  činnosti SAŠŠ s tým spojenej .**

**ukladá:**

**A)Spracovať podklady do publikácie k 20.výročiu SAŠŠ odovzdať ich na sekretariát SAŠŠ**

**do 9.9.2011**

zodpovedá :A.Javorka,sekretariát a štatutári SAŠŠ.Predložiť do P-SAŠŠ

**B)Smernicu k oceňovaniu v SAŠŠ doplniť a konkretizovať na základe návrhov z P-SAŠŠ**

Zodpovedá :sekretariát a štatutári SAŠŠ.Predložiť do P-SAŠŠ

**C)Zmeny meny v stanovách SAŠŠ na základe návrhov prejednať s právnikom.**

Zodpovedá :sekretariát a štatutári SAŠŠ.Predložiť do P-SAŠŠ

**D)Miesto konania snemu k 20.výročiu SAŠŠ v L.Mikuláši, dopresniť na základe ponuky.**

Zodpovedá M.Majzlík,J.Daník.Predložiť do P-SAŠŠ

**E) Snem k 20.výročiu SAŠŠ uskutočniť do konca roka 2011.**

Zodpovedá sekretariát a štatutári SAŠŠ.Predložiť do P-SAŠŠ

2.**Návrhy projektov SAŠŠ zaslaných na MŠSR berie P-SAŠS na vedomie**

**ukladá**:

**A)Doriešiť konateľa SRO SAŠŠ do jednania P-SAŠŠ.**

Zodpovedá: M.Majzlík,A.Javorka

**B)Pred jednaním P-SAŠŠ zvolať zasadnutie SRO SAŠŠ.**

Zodpovedá A.Javorka, M.Majzlík

**C)Súhlasí so zakúpením Dataprojektoru pre školiace potreby SAŠŠ po preverení ponúk**.

Zodpovedá :sekretariát SAŠŠ

**D)Dopracovať Organizačný poriadok školských dní športu a športových súťaží.**

Zodpovedá: sekretariát, štatutári SAŠŠ